กทค. เคาะราคาประมูล 4G รอบแรก รวม 33416 ล้าน 
ประธาน กทค. เผย ประมูล 4 จี เป็นไปด้วยความเรียบร้อย เอไอเอส เป็นรายแรกที่ได้เลือกซองประมูล ระบุ ราคารอบแรกอยู่ที่ 16,708 ล้าน ขณะที่ ใบอนุญาตที่ 2 มีผู้เคาะทั้งหมด 3 ราย ส่งผลให้รัฐมีรายได้จากการประมูลสองใบอนุญาตรวม 33,416 ล้าน คาดจะได้ผู้ชนะการประมูลเวลาประมาณ 15.00 น.,วันที่ 11 พ.ย. 58 พ.อ.เศรษฐพงค์ มะลิสุวรรณ ประธานคณะกรรมการกิจการโทรคมนาคม หรือ กทค. เปิดเผยว่า การประมูล 4 จี ในครั้งนี้ จะเป็นไปด้วยความเรียบร้อย และการแข่งขันจะเป็นไปอย่างดุเดือด เพราะคลื่นความถี่ 1800 เมกะเฮิรตซ์ สามารถนำไปพัฒนารองรับการใช้บริการดาต้าอินเทอร์เน็ต ได้อย่างมีประสิทธิภาพ โดยคาดว่าจะได้ผู้ชนะการประมูลในเวลาประมาณ 15 นาฬิกา ซึ่งหลังการประมูลเสร็จสิ้น กสทช. จะประกาศผลการประมูลอย่างไม่เป็นทางการ จากนั้นจะพิจารณารับรองผู้ชนะการประมูลภายใน 7 วัน,ทั้งนี้ การประมูล 4 จีครั้งแรกในประเทศไทย ได้เริ่มขึ้นอย่างเป็นทางการ หลังผ่านกระบวนการจับสลาก เพื่อให้ผู้เข้าร่วมประมูล รับรหัสและพาสเวิร์ด สำหรับเข้าห้องประมูลเป็นที่เรียบร้อย ซึ่งผู้เข้าประมูลต่างก็แสดงความพร้อมในการเข้าประมูลครั้งนี้ด้วยบรรยากาศค่อนข้างชื่นมื่น โดย บริษัท แอดวานซ์ ไวร์เลส เน็ตเวอร์ค เป็นรายแรกที่ได้เลือกซองห้องประมูล เป็นเจ้าแรกเลือกได้ห้องหมายเลข 4 ตามมาด้วยบริษัท แจสโมบายบรอดแบรนด์ จับสลากได้ห้องประมูลหมายเลข 2,ส่วนบริษัท ดีแทคไตรเน็ต มาเป็นอันดับ 3 ได้ห้องประมูลหมายเลข 3 และปิดท้ายด้วยบริษัท ทรูมูฟเอช ยูนิเวอร์แซล คอมมูนิเคชั่น ได้ห้องประมูลหมายเลข 1 จากนั้นจึงเริ่มต้นกระบวนการประมูลอย่างเป็นทางการ โดยเจ้าหน้าที่จะเข้มงวดกับการป้องกันไม่ให้ผู้เข้าประมูลมีโอกาสสนทนากัน,สำหรับราคารอบแรก อยู่ที่ 16,708 ล้านบาท และเคาะราคาครั้งละ 796 ล้านบาท เมื่อจบการประมูลรอบแรก (15 นาที) ปรากฏว่า มีผู้เสนอราคาเข้าประมูลใบอนุญาตแรก 1 ราย ส่วนใบอนุญาตที่ 2 มีผู้เคาะราคาทั้งหมด 3 ราย ส่งผลให้รัฐจะได้รายได้จากการประมูลสองใบอนุญาตรวมแล้ว 33,416 ล้านบาท.
ประธาน กทค. เผย ประมูล 4 จี เป็นไปด้วยความเรียบร้อย เอไอเอส เป็นรายแรกที่ได้เลือกซองประมูล ระบุ รัฐมีรายได้จากการประมูล 2 ใบอนุญาต รวม 33,416 ล้าน คาดว่า จะได้ผู้ชนะการประมูลเวลาประมาณ 15.00 น.
4G,4จี,ประมูล 4 จี,เอกชนประมูล 4 จี,ราคาประมูล 4 จี,กทค.,คณะกรรมการกิจการโทรคมนาคม,เศรษฐพงค์ มะลิสุวรรณ,แจสโมบายบรอดแบรนด์,ดีแทคไตรเน็ต,ทรูมูฟเอช,เอไอเอส,ข่าว,ข่าวเศรษฐกิจ,ไทยรัฐออนไลน์